บันทึกรายงานการประชุมสภาองค์การบริหารส่วนตำบลโป่งนก

สมัยสามัญ ที่ 3 ครั้งที่ 1 ประจำปี 2563

วันที่ 10 สิงหาคม 2563

ณ ห้องประชุมสภาองค์การบริหารส่วนตำบลโป่งนก

เริ่มประชุม เวลา 9.30 น.

เมื่อถึงเวลานัดประชุมเลขานุการสภา เชิญสมาชิกสภาฯ เข้าห้องประชุมเพื่อตรวจนับจำนวนผู้ประชุม ผู้มาประชุม ทั้งหมด 27 คน มีผู้ร่วมประชุมจำนวน 4 คน และได้เชิญประธานสภา ดำเนินการประชุมตามระเบียบวาระดังนี้

ระเบียบวาระที่ 1 เรื่องแจ้งเพื่อทราบ

1.1โครงการฝึกอบรมหลักสูตรชุดปฎิบัติการจิตอาสาภัยพิบัติ ประจำองค์ปกครองส่วนท้องถิ่น

เลขานุการนายก - อำเภอเทพสถิตได้ดำเนินการจัดฝึกอบรมหลักสูตรชุดปฎิบัติการจิตอาสาภัยพิบัติ ประจำองค์ปกครองส่วนท้องถิ่น ประกอบไปด้วย อบต.วะตะแบก อบต.นายางกลัก และอบต.โป่งนก วันที่ 13 – 15 กรกฏาคม 2563 ที่ผ่านมา โดยมีรองผู้ว่าราชการจังหวัดชัยภูมิ เป็นประธานในพิธีเปิด พร้อมทั้งได้เยี่ยมชมศูนย์ฝึกและชื่นชมให้คำแนะนำในการบริหารงานด้วย

ที่ประชุม - รับทราบ

ระเบียบวาระที่ 2 เรื่องรับรองรายงานการประชุมครั้งที่ผ่านมา

2.1การประชุมสภาสมัยสามัญ ที่ 2 ประจำปี 2563

ประธาน - แจ้งให้สมาชิกสภาตรวจสอบบันทึกรายงานการประชุมสภาสมัยสามัญ ที่ 2 ประจำปี 2563 ที่ได้ส่งให้แล้ว หากเห็นว่าไม่ถูกต้อง จะเสนอให้มีการปรับเปลี่ยนเนื้อหา ให้เสนอต่อที่ประชุม

- ที่ประชุมไม่มีการเสนอให้แก้ไขข้อความใดๆ ประธานจึงขอให้สมาชิกสภาลงมติรับรองรายงานการประชุม ด้วยการยกมือเหนือศรีษะ

มติที่ประชุม - มีมติเอกฉันท์รับรองรายงานการประชุมสภา สมัยสามัญ ที่ 2 ประจำปี 2563

รับรอง 25 เสียง

ไม่รับรอง – เสียง

งดออกเสียง 2 เสียง

ระเบียบวาระที่ 3 เรื่องเพื่อพิจารณา

3.1 เรื่องพิจารณาร่างข้อบัญญัติงบประมาณรายจ่าย ประจำปี พ.ศ.2564 (วาระที่ 1 รับหลักการ)

ประธาน - ขอให้เลขานุการสภา อบต.โป่งนก ได้ชี้แจงระเบียบที่เกี่ยวข้อง

เลขานุการสภา/ปลัด

-กระผมขอชี้แจงระเบียบและกฎหมายวีธีการจัดทำงบประมาณและขั้นตอนการ พิจารณาให้ที่ประชุมทราบ ดังนี้

1) ระเบียบกระทรวงมหาดไทยว่าด้วย การจัดทำแผนพัฒนาขององค์กรปกครองส่วนท้องถิ่น พ.ศ.2548 ข้อ 25 ให้องค์กรปกครองส่วนท้องถิ่นใช้แผนพัฒนาท้องถิ่นเป็นกรอบในการจัดทำงบประมาณรายจ่ายประจำปี และงบประมาณรายจ่ายเพิ่มเติม รวมทั้งวางแนวทาง เพื่อให้มีการปฎิบัติให้บรรลุวัตถุประสงค์ตามโครงการที่กำหนดไว้ในแผนพัฒนาท้องถิ่น

2) ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 ข้อ 22 ให้หัวหน้าหน่วยงานจัดทำงบประมาณการรายรับ และประมาณการรายจ่ายและหัวหน้าหน่วยงานคลังรวบรวมรายงานการเงินและสถิติต่างๆ ของทุกหน่วยงาน เพื่อใช้ประกอบการคำนวณขอตั้งงบประมาณเสนอต่อเจ้าหน้าที่งบประมาณ ข้อ 23 ให้เจ้าหน้าที่งบประมาณทำการพิจารณาตรวจสอบ วิเคราะห์ และแก้ไขงบประมาณในชั้นต้น แล้วเสนอต่อคณะผู้บริหารท้องถิ่น เมื่อคณะผู้บริหารท้องถิ่นได้พิจารณาอนุมัติให้ตั้งงบประมาณยอดใดเป็นงบประมาณประจำปีแล้วให้เจ้าหน้าที่งบประมาณรวบรวม และจัดทำร่างงบประมาณรายจ่าย เสนอต่อคณะผู้บริหารท้องถิ่นอีกครั้งหนึ่ง เพื่อคณะผู้บริหารท้องถิ่นได้นำเสนอต่อสภาท้องถิ่น ภายในวันที่ 15 สิงหาคม

3) ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547

ข้อ 45 (วรรคสาม) ญัตติร่างข้อบัญญัติที่ประชุมสภาท้องถิ่นพิจารณาเป็น 3 วาระ โดยญัตติร่างข้อบัญญัติงบประมาณจะพิจารณา 3 วาระรวดเดียวไม่ได้และในการพิจารณาวาระที่ 2 ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

ข้อ 47 ในการพิจารณาญัตติร่างข้อบัญญัติวาระที่ 1 ให้ที่ประชุมสภาท้องถิ่นปรึกษาในหลักการแห่งร่างข้อบัญญัติ และลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปรายห้ามไม่ให้ลงมติก่อนที่สมาชิกสภาท้องถิ่นได้อภิปรายเรื่องนั้นพอสมควรแล้ว เพื่อประโยชน์แก่การพิจารณาร่างข้อบัญญัติ วาระที่ 1 สภาท้องถิ่นอาจจะให้คณะกรรมการสภาท้องถิ่นพิจารณาก่อนรับหลักการก็ได้

ข้อ 49 ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาต้องกำหนด ระยะเวลาเสนอคำแปรญัตติต่อคณะกรรมการแปรญัตติด้วย

ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่งผู้บริหารท้องถิ่นหรือสมาชิกสภาท้องถิ่นผู้ใดเห็นควรแก้ไขเพิ่มเติมร่างข้อบัญญัติ ก็ให้เสนอคำแปรญัตติล่วงหน้าเป็นหนังสือโดยให้แปรญัตติเป็นรายข้อและเสนอต่อประธานสภาคณะกรรมการแปรญัตติในกรณีที่สมาชิกสภาท้องถิ่นเป็นผู้แปรญัตติต้องมีสมาชิกสภาท้องถิ่นรับรองเช่นเดียวกับการเสนอญัตติ

ข้อ 50 เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและลงมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการแปรญัตติตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมง ก่อนวันประชุมพิจารณาเว้นแต่กรณีพิจารณาเป็นการด่วน

ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงาน หรือชี้แจงข้อสงสัยต่างๆ เกี่ยวกับรายงานนั้น

ข้อ 51 ในการพิจารณาร่างข้อบัญญัติวาระที่ 2 ให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะลงมติเป็นอย่างอื่น ถ้าที่ประชุมสภาท้องถิ่นลงมติเห็นด้วยกับคำแปรญัตติหรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก ถ้าข้อความในข้อใดที่ได้มีมติไปแล้วขัดแย้งกันหรือบกพร่อง ในสาระสำคัญที่ประชุมสภาท้องถิ่นจะลงมติให้ส่งปัญหานั้นไปให้ คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้วการต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้ ถ้าขัดแย้งหรือข้อบกพร่องตามวรรค 3 เกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรค 3 ก็ได้เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรค 3 แล้วให้ประธานสภาท้องถิ่นส่งรายงานนั้นให้แก่สมาชิกสภาท้องถิ่น ไม่น้อยกว่ายี่สิบสี่ชั่วโมงก่อนวันนัดประชุมเว้นแต่กรณีต้องพิจารณาเป็นการด่วนในการประชุมต่อวาระที่ 2 ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

นายก

- เรียนท่านประธานสภา รองประธานสภา และสมาชิกสภาทุกท่าน บัดนี้ถึงเวลาอันสมควรที่ผู้บริหาร อบต.โป่งนก จะได้เสนอร่างข้อบัญญัติงบประมาณรายจ่ายประจำปี พ.ศ.2564 ต่อสภา อบต.โป่งนก อีกครั้งหนึ่ง ในโอกาสนี้คณะผู้บริหาร อบต.โป่งนกจึงขอชี้แจงสถานะการคลังตลอดจนรายละเอียดร่างข้อบัญญัติงบประมาณรายจ่าย ที่จะดำเนินงานในปีงบประมาณ พ.ศ.2564 ดังต่อไปนี้

1.สถานะการคลัง

1.1 งบประมาณรายจ่ายทั่วไป

ในปีงบประมาณ พ.ศ.2563 ณ วันที่ 31 กรกฎาคม พ.ศ.2563

องค์กรปกครองส่วนท้องถิ่นมีสถานะการเงิน ดังนี้

1.1.1 เงินฝากธนาคาร จำนวน 24,451,542.89 บาท

1.1.2 เงินสะสม จำนวน 7,516,072.91 บาท

1.1.3 เงินทุนสำรองสะสม จำนวน 10,170,853.77 บาท

1.1.4 รายการที่ได้กันเงินไว้แบบก่อหนี้ผุกพันและยังไม่ได้เบิกจ่าย จำนวน 0.00 บาท

1.1.5 รายการที่ได้กันเงินไว้โดยยังได้ก่อหนี้ผูกพัน จำนวน 0.00 โครงการ

1.2 เงินกู้คงค้าง จำนวน 0.00 บาท

2.การบริหารงบประมาณในปีงบประมาณ 2563

(1) รายรับจริง จำนวน 57,913,399.45 บาท ประกอบด้วย

หมวดภาษีอากร จำนวน 34,345 บาท

หมวดค่าธรรมเนียม ค่าปรับ และใบอนุญาต จำนวน 183,670 บาท

หมวดรายได้จากทรัพย์สิน จำนวน 160,209.01 บาท

หมวดรายได้จากสาธารณูปโภคและการพาณิชย์ จำนวน 141,490.60 บาท

หมวดรายได้เบ็ดเตล็ด จำนวน 204,890.33 บาท

หมวดรายได้จากทุน จำนวน 0.00 บาท

หมวดภาษีจัดสรร จำนวน 20,434,561.51 บาท

หมวดเงินอุดหนุนทั่วไป จำนวน 36,754,233 บาท

(2) เงินอุดหนุนที่รัฐบาลให้โดยระบุวัตถุประสงค์ จำนวน 1,986,246.60 บาท

(3) รายจ่ายจริง จำนวน 49,616,673.74 บาท ประกอบด้วย

งบกลาง จำนวน 23,055,640.70 บาท

งบบุคลากร จำนวน 9,207,710 บาท

งบดำเนินงาน จำนวน 10,744,883.04 บาท

งบลงทุน จำนวน 2,940,440 บาท

งบรายจ่ายอื่น จำนวน 0.00 บาท

งบเงินอุดหนุน จำนวน 3,668,000 บาท

(4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์

จำนวน 937,945.80 บาท

(5) รายจ่ายที่จ่ายจากเงินสะสม จำนวน 8,212,380 บาท

(6) รายจ่ายที่จ่ายจากเงินทุนสำรองเงินสะสม 9,212,000 บาท

(7) รายจ่ายที่จ่ายจากเงินกู้ จำนวน 0.00 บาท

คำแถลงงบประมาณ

ประกอบงบประมาณรายจ่ายประจำปีงบประมาณ พ.ศ.2564

|  |  |  |  |
| --- | --- | --- | --- |
| รายจ่าย | รายจ่ายจริง ปี 2562 | ประมาณการ ปี 2563 | ประมาณการ ปี 2564 |
| จ่ายจากงบประมาณ |  |  |  |
| งบกลาง | 21,348,275.23 | 21,662,818.00 | 22,835,500 |
| งบบุคลากร | 11,206,890 | 15,447,920.00 | 15,240,725 |
| งบดำเนินงาน | 15,884,940.27 | 20,326,172.00 | 18,830,275 |
| งบลงทุน | 2,624,200 | 3,263,090.00 | 3,733,500 |
| งบอุดหนุน | 4,738,000 | 5,300,000.00 | 5,360,000 |
| รวมรายจ่ายงบประมาณ | 55,802,305.50 | 66,000,000.00 | 66,000,000.00 |
| รวม | 55,802,305.50 | 66,000,000.00 | 66,000,000.00 |

คำแถลงงบประมาณ

ประจำปีงบประมาณพ.ศ.2564

องค์การบริหารส่วนตำบลโป่งนก อำเภอเทพสถิต จังหวัดชัยภูมิ

|  |  |  |  |
| --- | --- | --- | --- |
| รายได้จัดเก็บเอง | รายรับจริง ปี 2562 | ประมาณการ ปี 2563 | ประมาณการ ปี 2564 |
| หมวดภาษีอากร | 150,076.16 | 600,000 | 425,000 |
| หมวดค่าธรรมเนียม ค่าปรับ และใบอนุญาต | 70,475 | 62,000 | 135,000 |
| หมวดรายได้จากทรัพย์สิน | 0.00 | 200,000 | 200,000 |
| หมวดรายได้จากสาธารณูปโภคและการพาณิชย์ | 28,711 | 255,000 | 200,000 |
| หมวดรายได้เบ็ดเตล็ด | 197,000 | 210,000 | 240,000 |
| หมวดรายได้จากทุน | 0.00 | 3,000 | 0.00 |
| รวมรายได้จัดเก็บ | 446,262.16 | 1,330,000 | 1,200,000 |
| รายได้ที่รัฐบาลเก็บแล้วจัดสรรให้ อปท. |  |  |  |
| หมวดภาษีจัดสรร | 47,997,697.62 | 24,670,000 | 24,800,000 |
| รวมรายได้ที่รัฐบาลอุดหนุนให้ อปท. | 47,997,697.62 | 24,670,000 | 24,800,000 |
| รายได้ที่รัฐบาลอุดหนุนให้ อปท. |  |  |  |
| หมวดเงินอุดหนุนทั่วไป | 38,721,589 | 40,000,000 | 40,000,000 |
| รวมรายได้ที่รัฐบาลอุดหนุนให้ อปท. | 38,721,589 | 40,000,000 | 40,000,000 |
| รวม | 87,165,548.78 | 66,000,000 | 66,000,000 |

- ตามที่กระผมได้แถลงสถานะการคลังและประมาณการรายรับและรายจ่าย ขององค์การบริหาร ส่วนตำบลโป่งนก ลำดับต่อไปกระผมขอมอบหมายให้นายพิสิษฐ์ จิตรสมบูรณ์ เลขานุการนายก ได้นำเสนอรายละเอียดร่างข้อบัญญัติงบงบประมาณรายจ่ายประจำปี พ.ศ.2564 เพื่อให้สมาชิกสภาฯ ได้พิจารณาในรายละเอียดต่อไป

เลขานุการนายก

– อ่านรายละเอียดร่างข้อบัญญัติฯ ให้สมาชิกสภาฯได้พิจารณา ดังต่อไปนี้ ฯลฯ

ประธาน - ในการพิจารณาร่างข้อบัญญัติวาระที่ 1 ให้ที่ประชุมปรึกษาในหลักการแห่งร่างข้อบัญญัติและลงมติ ว่าจะรับหลักการแห่งร่างข้อบัญญัตินั้นหรือไม่ หากมีสมาชิกประสงค์ที่จะอภิปราย ห้ามมิให้ลงมติก่อนสมาชิกสภาท้องถิ่นอภิปรายในเรื่องนั้นพอสมควรแล้ว

- เชิญสมาชิกอภิปราย

นายสมเกียรติ อาสาสู้

- ตามที่คณะผู้บริหารได้แถลงหลักการและรายละเอียดร่างข้อบัญญัติ กระผมมีข้ออภิปราย ดังนี้

1.โครงการป้องกันโรคไข้เลือดออก งานสาธารณสุข โรคไข้เลือดออกเกิดปัญหาการแพร่ระบาดเพิ่มขึ้นทุกปีในพื้นที่ตำบลโป่งนก และมีแนวโน้มผู้ติดเชื้อเพิ่มขึ้น งบประมาณที่ตั้งไว้ในร่างข้อบัญญัติงบประมาณรายจ่าย ประจำปี พ.ศ.2564 ยังเท่าเดิม ขอให้ผู้บริหารได้พิจารณาในการจัดสรรเพิ่มงบประมาณโครงการป้องกันโรคไข้เลือดออกด้วย

2.โครงการพิษสุนัขบ้า งานสาธารณสุข ในหลายปีที่ผ่านมายังไม่พบการติดเชื้อและการระบาดของโรคพิษสุนัขบ้าในพื้นที่ตำบลโป่งนก แต่การตั้งงบประมาณในโครงการดังกล่าวนี้ยังใช้งบประมาณที่สูง ซึ้งขัดแย้งกับโครงการป้องกันโรคไข้เลือด โรคพิษสุนัขบ้าในพื้นที่ตำบลโป่งนก ตามสถิติแทบจะไม่มีดังนั้น ขอเสนอให้ปรับลดงบประมาณโครงการโรคพิษสุนัขบ้า ครับ

เลขานุการสภา/ปลัด

- ตามที่ท่านสมเกียรติ อาสาสู้ อภิปรายเกี่ยวกับการตั้งงบประมาณโครงการป้องกันโรคไข้เลือดออกและโรคพิษสุนัขบ้า การประมาณการรายรับ – รายจ่าย ร่างข้อบัญญัติได้คำนวณจากรายรับจริงในปีงบประมาณ พ.ศ.2563 มีข้อจำกัดในการจัดตั้งงบประมาณ ต้องใช้งบประมาณจำนวนมาก อาทิ เงินเดือนและค่าตอบแทน ค่าใช้จ่ายในการจัดทำโครงการต่างๆ หากท่านเห็นว่าการตั้งงบประมาณยังไม่เหมาะสมกับภาระงานสามารถยื่นญัตติต่อคณะกรรมการแปรญัตติ เพื่อให้คณะกรรมการแปรญัตติในวาระที่ 2 ได้

นายศักดิ์ดา ไชตะลุน

- ตามที่คณะผู้บริหารได้แถลงหลักการและรายละเอียดร่างงบประมาณรายจ่าย ประจำปี พ.ศ.2564 กระผมมีข้ออภิปราย ดังนี้

1.ประมาณการรายรับหมวดภาษีอากร คณะผู้บริหารได้ชี้แจงรายละเอียดร่างข้อบัญญัติ หมวดภาษีอากร ปี พ.ศ.2562 รายรับจริง จำนวน 446,262.16 บาท ปี พ.ศ.2563 ประมาณการรายรับ 600,000 บาท ปี พ.ศ.2564 ประมาณการรายรับ จำนวน425,000 บาท เห็นได้ว่าปี พ.ศ.2562และปี พ.ศ.2563 รายรับเพิ่มขึ้น ปี พ.ศ.2564 ประมาณการรายรับหมวดภาษีอากรลดลงหลายแสนบาท กระผมขอให้ผู้บริหารได้ชี้แจงถึงสาเหตุประมาณการรายรับหมวดภาษีอากรลดลง

2.จัดซื้อคอมพิวเตอร์สำนักงาน การตั้งงบประมาณในการจัดซื้อคอมพิวเตอร์ มีการจัดซื้อทุกปี บุคลากร อบต.โป่งนก ปัจจุบันคอมพิวเตอร์น่าจะเพียงพอสำหรับบุคคลากรของ อบต.โป่งนก

เลขานุการสภา/ปลัด

- ประมาณการรายรับหมวดภาษีอากร ปี พ.ศ.2564 ตั้งไว้ลดลงจากประมาณการรายรับหมวดภาษีอากร ปี พ.ศ.2563 เนื่องจากรายรับจริงหมวดภาษีอากร ปี พ.ศ.2563 มีภาษีบางประเภทยังไม่ได้ดำเนินการจัดเก็บ เนื่องจากมีการปรับเปลี่ยนค่าธรรมเนียมในการจัดเก็บภาษี จึงต้องรอหนังสื่อสั่งการอัตราค่าธรรมเนียม จึงไม่สามารถจะดำเนินการจัดเก็บภาษีได้เป็นสาเหตุที่ต้องประมาณการรายรับหมวดภาษีอากรลดลง

- การจัดซื้อเครื่องคอมพิวเตอร์ ปัจจุบันองค์กรปกครองส่วนท้องถิ่น ต้องคีย์ข้อมูลต่างๆ ผ่านระบบสาระสนเทศตามที่กระทรวงกำหนด คอมพิวเตอร์สำนักงานส่วนใหญ่มีคุณสมบัติ ไม่เหมาะสมกับการใช้คุณสมบัติต่างๆ ของคอมพิวเตอร์ที่มีอยู่นั้นไม่สามารถรองรับระบบสาระสนเทศของกระทรวงได้ จึงจำเป็นที่จะต้องจัดซื้อคอมพิวเตอร์รุ่นใหม่ ให้สามารถใช้งานกับระบบต่างๆ ตามที่กระทรวงกำหนดได้

มติที่ประชุม - มีมติเห็นชอบรับหลักการแห่งร่างข้อบัญญัติงบประมาณรายจ่าย ประจำปี พ.ศ.2564 เมื่อเวลา 13.27 น.

เห็นชอบ 25 เสียง

ไม่เห็นชอบ – เสียง

งดออกเสียง 2 เสียง(ประธาน,รองประธาน)

**3.2 คัดเลือกคณะกรรมการแปรญัตติฯ**

ประธาน - ขอเชิญสมาชิกสภาเสนอรายชื่อ เพื่อคัดเลือกคณะกรรมการแปรญัตติ ให้สมาชิกสภาเสนอรายชื่อเพื่อแต่งตั้งคณะกรรมการแปรญัตติ ตั้งแต่ 3 คนขึ้นไป แต่ไม่เกิน 7 คน

นายบุดดี โพธิ์จันทร์

- เสนอให้คัดเลือกสมาชิกสภาเป็นคณะกรรมการแปรญัตติ จำนวน 5 คน

ที่ประชุม - ไม่มีท่านใดเสนอเพิ่ม

มติที่ประชุม -มีมติเห็นชอบ

เห็นชอบ 25 เสียง

ไม่เห็นชอบ – เสียง

งดออกเสียง 2 เสียง(ประธาน,รองประธาน)

ประธาน - ขอให้สมาชิกสภาเสนอชื่อผู้ที่เหมาะสมเป็นคณะกรรมการแปรญัตติ และมีผู้ รับรอง 2 คน โดยให้ดําเนินการเลือกคณะกรรมการแปรญัตติรอบละ 1 คน

คนที่ 1 - นายศักดิ์ดา ไชตะลุน เสนอ นายทองหล่อ อุทธิสินธิ์ ผู้รับรองนายบุดดี โพธิ์จันทร์

นายสอิ้ง อ่อนศรี รอบนี้ไม่มีการเสนอชื่อผู้ใดอีก ถือว่าผู้ที่ถูกเสนอคนเดียว

นายทองหล่อ อุทธิสินธิ์ เป็นคณะกรรมการแปรญัตติ

คนที่ 2 - นายวิลัย มะไลไธสงค์ เสนอ นายสมเกียรติ อาสาสู้ ผู้รับรองนายสุพัฒน์ ทองอันชา

นายอนุศร บรรดาศักดิ์ รอบนี้ไม่มีการเสนอชื่อผู้ใดอีก ถือว่าผู้ที่ถูกเสนอคนเดียว

นายสมเกียรติ อาสาสู้ เป็นคณะกรรมการแปรญัตติ

คนที่ 3 - นายธนัตถ์ ภิรมย์ภักดี เสนอนายอ๋อย พบโชค ผู้รับรองนายอนงค์ ราชเจริญ

นายแฉล้ม เย็นจันทึก รอบนี้ไม่มีการเสนอชื่อผู้ใดอีก ถือว่าผู้ที่ถูกเสนอคนเดียว

นายอ๋อย พบโชค เป็นคณะกรรมการแปรญัตติ

คนที่ 4 - นายสมเกียรติ อาสาสู้ เสนอ นายวิลัย มะไลไธสงค์ ผู้รับรอง นางสำราญ ผุยดี

นายทองสุขแหล่แก่น รอบนี้ไม่มีการเสนอชื่อผู้ใดอีก ถือว่าผู้ที่ถูกเสนอคนเดียว

นายวิลัย มะไลไธสงค์เป็นคณะกรรมการแปรญัตติ

คนที่ 5 - นายอ๋อย พบโชค เสนอนายอนงค์ ราชเจริญ ผู้รับรองนายประยวน วงษ์ปัญญา

นายสวี สูงขุนทด รอบนี้ไม่มีการเสนอชื่อผู้ใดอีก ถือว่าผู้ที่ถูกเสนอคนเดียว นายอนงค์ ราชเจริญ เป็นคณะกรรมการแปรญัตติ

ประธาน - สรุปรายชื่อคณะกรรมการแปรญัตติ

1.นายทองหล่อ อุทธิสินธิ์

2.นายสมเกียรติ อาสาสู้

3.นายวิลัย มะไลไธสงค์

4.นายอ๋อย พบโชค

5.นายอนงค์ ราชเจริญ

- เวลา 14.20 น.ประธานสั่งพักการประชุม เพื่อให้คณะกรรมการแปรญัตติ ได้ประชุมคัดเลือกประธานและเลขานุการแปรญัตติ โดยให้เลขานุการสภาเป็นผู้นัดประชุมและเปิดประชุมครั้งแรก

- เวลา 14.50 น. เลขานุการสภาเชิญสมาชิกสภาเข้าห้องประชุม และเชิญประธานสภา ดำเนินการประชุมตามระเบียบวาระต่อไป

ประธาน - ให้แจ้งผลการคัดเลือกประธานและเลขานุการคณะกรรมการแปรญัตติ

นายอ๋อย พบโชค

- แจ้งผลการประชุมคณะกรรมการแปรญัตติร่างงบประมาณรายจ่ายประจำปี

งบประมาณ พ.ศ.2564 เลือกประธานและเลขานุการผลปรากฏ ดังนี้

1.นายทองหล่อ อุทธิสินธิ์ เป็นประธานกรรมการ

2.นายสมเกียรติ อาสาสู้ เป็นกรรมการ

3.นายวิลัย มะไลไธสงค์ เป็นกรรมการ

4.นายอนงค์ ราชเจริญ เป็นกรรมการ

นายอ๋อย พบโชค เป็นเลขานุการ

ประธาน - กำหนดระยะเวลาเสนอคำแปรญัตติไม่น้อยกว่ายี่สิบสี่ชั่วโมงทำการ นับตั้งแต่สภา มีมติรับหลักการแห่งร่างข้อบัญญัติ นั้นหมายถึง 1 วัน นับเพียง 8 ชั่วโมง ตั้งแต่ เวลา 08.30 – 16.30 น.

มติที่ประชุม - มีมติเห็นชอบกำหนดระยะเวลาเสนอคำแปรญัตติไว้ ตั้งแต่เวลา 13.30 น.ของวันที่ 10 สิงหาคม 2563 ถึงเวลา 16.30 น.วันที่ 14 สิงหาคม 2563

เห็นชอบ 25 เสียง

ไม่เห็นชอบ - เสียง

งดออกเสียง 2 เสียง(ประธาน,รองประธาน)

ประธานคณะกรรมการแปรญัตติ

- เรียนประธานสภาที่ประชุมว่า ขอเรียนคณะผู้บริหาร สมาชิกสภา ผู้เสนอญัตติ และ ผู้แปรญัตติได้ทราบว่า คณะกรรมการนัดประชุมในวันที่ 17 สิงหาคม 2563

เวลา 09.30 น. ณ ห้องประชุมสภาองค์การบริหารส่วนตำบลโป่งนก การเสนอคำแปร ญัตติมีความสำคัญมาก สมาชิกท่านใดที่ไม่เห็นด้วยกับร่างข้อบัญญัติหรือมีความคิดที่ เห็นต่าง และต้องการที่จะเสนอในกรอบที่กำหนดท่านต้องเสนอคำแปรญัตติในเวลาที่ กำหนด หากต้องการอภิปรายในที่ประชุมพิจารณาวาระที่ 2 ต้องขอสงวนคำแปรญัตติ ไว้ด้วย หากไม่ระบุ ถ้าคณะกรรมการแปรญัตติมีเหตุผลเพียงพอที่จะตอบคำถามและ หักล้างความสงสัย ญัตตินั้นก็จะสิ้นสุดลง จะมาอภิปรายในที่ประชุมไม่ได้ ที่สำคัญท่าน ที่ไม่ได้เสนอคำแปรญัตติภายในเวลาที่กำหนด ท่านก็ไม่สามารถแปรญัตติได้

ที่ประชุม - รับทราบ

**3.3 ขอขยายเวลาเวลาเบิกจ่ายเงินสะสมประจำปี 2562**

ประธาน - ขอเชิญท่านนายกชี้แจงรายระเอียดการขอขยายเวลาเบิกจ่ายเงินสะสมประจำปี 2562

นายก - ตามที่สภา อบต.โป่งนก ได้อนุมัติจ่ายขาดเงินสะสมประจำปีงบประมาณ 2562

เมื่อวันที่ 8 กรกฎาคม 2562 ยังมีโครงการที่ยังไม่ดำเนินการเบิกจ่าย 1 โครงการ คือ โครงการขยายเขตไฟฟ้าเพื่อการประปาหมู่บ้าน หมู่ที่ 6 งบประมาณทั้งสิ้น จำนวน 947,478.77 บาท องค์การบริหารส่วนตำบลโป่งนกได้ลงนามในสัญญาจ้างก่อสร้าง กับ ห้างหุ้นส่วนจำกัด เครือคุณเพาเวอร์ เอ็นจิเนียริ่ง สัญญาลงนามวันที่ 22 พฤษภาคม 2562 และได้สิ้นสุดสัญญาลงวันที่ 28 สิงหาคม 2562 และได้แจ้งบอกเลิกสัญญาวันที่ 4 สิงหาคม 2563 เพื่อให้การดำเนินงานเป็นไปตามระเบียบการเบิกจ่าย อบต.โป่งนก จึงได้ นำเรื่องการขอขยายเวลาเบิกจ่ายเงินสะสมประจำปี 2562 เสนอต่อสภา อบต.โป่งนก เพื่อ พิจารณาอนุมัติให้ความเห็นชอบต่อไป

มติที่ประชุม - เห็นชอบให้ขยายเวลาเบิกจ่ายเงินสะสมประจำปี 2562 โครงการขยายเขตไฟฟ้าเพื่อการ ประปาหมู่บ้าน หมู่ที่ 6

เห็นชอบ 24 เสียง

ไม่เห็นชอบ - เสียง

งดออกเสียง 2 เสียง (ประธานสภา,รองประธานสภา)

ระเบียบวาระที่ 4 เรื่องอื่นๆ

นายอ๋อย พบโชค

- แจ้งชมรมกีฬาตำบลโป่งนก กำหนดการแข่งขันกีฬาฟุตบอล 7 คน พิราบขาว คัพ ครั้งที่ 6 ระหว่างวันที่ 2 – 4 ตุลาคม 2563 ณ สนามกีฬาโรงเรียนบ้านสะพานหิน

นายก - แจ้งกำหนดการจัดกลุ่มสตรีตำบลโป่งนก แข่งขันกีฬาเพื่อสุขภาพ วันที่ 15 สิงหาคม 2563 ณ สนามกีฬา อบต.โป่งนก

ที่ประชุม - รับทราบ

- ไม่มีผู้ใดเสนออื่นใดอีก ประธานนัดประชุม ครั้งที่ 2 ในวันที่ 25 สิงหาคม 2563

เวลา 09.30 น. โดยให้คณะกรรมการแปรญัตติสรุปและจัดทำรายงานการประชุม ให้

ทันเวลา เพื่อจะได้ส่งสำเนารายงานการประชุมคณะกรรมการแปรญัตติ ให้สมาชิก สภาฯ ตามระยะเวลาที่ระเบียบกำหนด

ประธาน - บัดนี้ได้ประชุมตามระเบียบวาระครบถ้วนแล้ว

- เลิกประชุม เวลา 15.48 น.

ว่าที่ร้อยตรี โฆสิต ตั้งตรงไพโรจน์ ผู้บันทึกรายงานการประชุม

(โฆสิต ตั้งตรงไพโรจน์ )

เลขานุการสภาองค์การบริหารส่วนตำบลโป่งนก

ลงชื่อ) สมสำลี เศรษฐาวงศ์ กรรมการตรวจรายงานการประชุม

( นายสมสำลี เศรษฐาวงศ์)

สมาชิก อบต. หมู่ที่ 1

(ลงชื่อ) สมเกียรติ อาสาสู้ กรรมการตรวจรายงานการประชุม

( นายสมเกียรติ อาสาสู้ )

สมาชิก อบต. หมู่ที่ 4

(ลงชื่อ) ประยุทธ์ อุชี กรรมการตรวจรายงานการประชุม

( นายประยุทธ์ อุชี )

สมาชิก อบต. หมู่ที่ 6

(ลงชื่อ) ทองหล่อ อุทธิสินธิ์ กรรมการตรวจรายงานการประชุม

( นายทองหล่อ อุทธิสินธิ์ )

สมาชิก อบต. หมู่ที่ 8

(ลงชื่อ) สวี สูงขุนทด กรรมการตรวจรายงานการประชุม

( นายสวี สูงขุนทด )

สมาชิก อบต. หมู่ที่ 9

ตรวจสอบเนื้อหาบันทึกรายงานการประชุมสภาองค์การบริหารส่วนตำบลโป่งนก

สมัยสามัญ ที่ 3 ครั้งที่ 1 ประจำปี 2563 มีเนื้อหาครบถ้วน ถูกต้องทุกประการ

(ลงชื่อ) อภิชัย คะเซ็นแก้ว ผู้รับรองรายงานการประชุม

( นายอภิชัย คะเซ็นแก้ว )

ประธานสภาองค์การบริหารส่วนตำบลโป่งนก

บันทึกรายงานการประชุมสภาองค์การบริหารส่วนตำบลโป่งนก

สมัยสามัญ ที่ 3 ครั้งที่ 2 ประจำปี 2563

วันที่ 25 สิงหาคม 2563

ณ ห้องประชุมสภาองค์การบริหารส่วนตำบลโป่งนก

เริ่มประชุม เวลา 9.30 น.

เมื่อกำหนดเวลาการประชุมเลขานุการสภาฯ เชิญสมาชิกสภาเข้าห้องประชุมเพื่อตรวจนับจำนวนผู้เข้าร่วมประชุม มีสมาชิกสภาฯเข้าประชุม จำนวน 26 คน ลา 1 คน ผู้เข้าร่วมประชุมจำนวน 2 คน และเชิญประธานสภาดำเนินการประชุมต่อไป

ระเบียบวาระที่ 1 เรื่องประธานแจ้งให้ที่ประชุมทราบ

- ไม่มี

ระเบียบวาระที่ 2 เรื่องรับรองรายงานการประชุมครั้งที่ผ่านมา

2.1 การประชุมสภาสมัยสามัญ ที่ 3 ครั้งที่ 1 ประจำปี 2563

เมื่อวันที่ 10 สิงหาคม 2563

ประธาน - แจ้งให้สมาชิกสภาตรวจรายงานการประชุมสภาสมัยสามัญ ที่ 3 ครั้งที่ 1

ประจำปี 2563 เมื่อวันที่ 10 สิงหาคม 2563 ที่ได้ส่งไปพร้อมหนังสือนัดประชุมแล้วนั้น หากเห็นว่าข้อความใดไม่ถูกต้อง ต้องการที่จะให้เปลี่ยนข้อความใด ให้เสนอต่อที่ ประชุม

- ที่ประชุมไม่มีผู้ใดเสนอแก้ไขข้อความใดๆ

ประธาน - ขอมติที่ประชุมเพื่อรับรองรายงานการประชุมสภาสมัยสามัญ ที่ 3 ครั้งที่ 1

ประจำปี 2563 ด้วยการยกมือเหนือศรีษะ

มติที่ประชุม - มีมติรับรองรายงานการประชุมสภาสมัยสามัญ ที่ 3 ครั้งที่ 1

ประจำปี 2563

รับรอง 24 เสียง

ไม่รับรอง – เสียง

งดออกเสียง 2 เสียง(ประธานสภา,รองประธานสภา)

ระเบียบวาระที่ 3 เรื่องเพื่อพิจารณา

3.1 เรื่องพิจารณาเห็นชอบร่างข้อบัญญัติงบประมาณรายจ่ายประจำปี พ.ศ.2564

วาระที่ 2

ประธาน - สืบเนื่องจากที่ประชุมสภาได้มีมติคัดเลือกคณะกรรมการแปรญัตติ ทั้ง 5 ท่าน ซึ่ง คณะกรรมการได้จัดส่งรายงานการประชุมคณะกรรมการแปรญัตติให้ทุกท่านแล้วนั้น ให้ เลขานุการสภาได้ชี้แจงข้อกฎหมายและระเบียบที่เกี่ยวข้อง ให้สมาชิกสภาได้ทราบและให้ ท่านประธานคณะกรรมการแปรญัตติได้อภิปรายต่อที่ประชุมสภาครับ

เลขานุการสภา/ปลัด

- ชี้แจงข้อบังคับกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม(ฉบับที่2) พ.ศ.2554 ข้อ 51 ให้ปรึกษาเรียงตามลำดับ ข้อเฉพาะที่มีการ แปรญัตติหรือคณะกรรมการแปรญัตติแก้ไขเท่านั้น เว้นแต่ที่ประชุมจะได้มีมติเป็น อย่างอื่น

ประธานคณะกรรมการแปรญัตติ

- เรียนท่านประธานสภา สมาชิกสภาทุกท่าน ตามที่คณะกรรมการแปรญัตติร่างข้อบัญญัติงบประมาณรายจ่ายประจำปี 2564 ได้ประชุม เมื่อวันที่ 10 สิงหาคม 2563 ได้มีมติเลือกให้กระผมปฎิบัติหน้าที่ประธานกรรมการแปรญัตติ และมีมติเลือกนายอ๋อย พบโชค เป็นเลขานุการกรรมการแปรญัตติ คณะกรรมการแปรญัตติได้มารอรับคำเสนอยื่นแปรญัตติจากสมาชิกสภา และได้แจ้งให้สมาชิกยื่นญัตติ เพื่อเสนอแปรญัตติ โดยให้ยื่นคำเสนอแปรญัตติได้ตั้งแต่วันที่สภามีมติรับหลักการร่างข้อบัญญัติ – 14 สิงหาคม 2563 และได้นัดประชุมกรรมการแปรญัตติ ครั้งที่ 2 ในวันที่ 17 สิงหาคม 2563 เพื่อพิจารณาญัตติร่างข้อบัญญัติจากสมาชิกสภา แต่ปรากฏว่าไม่มีสมาชิกสภาท่านยื่นญัตติ เพื่อแปรญัตติร่างข้อบัญญัติงบประมาณรายจ่าย ประจำปี 2564 แสดงให้เห็นว่าร่างข้อบัญญัติงบประมาณรายจ่าย ประจำปี 2564 ที่ผู้บริหารได้เสนอต่อที่ประชุมสภานั้น มีความเหมาะสมและครบถ้วนที่จะดำเนินการพัฒนาตำบล รวมถึงงานบริการประชาชนตำบลโป่งนกในทุกด้าน ได้อย่างมีประสิทธิภาพ คณะกรรมการแปรญัตติ ทั้ง 5 ท่าน ได้พิจารณาร่วมกัน มีความเห็นว่าร่างข้อบัญญัติงบประมาณรายจ่าย ประจำปี 2564 มีความเหมาะสม ครบถ้วนในทุกด้าน จึงมีมติไม่มีการแก้ไข หรือเปลี่ยนแปลงร่างข้อบัญญัติงบประมาณรายจ่าย ประจำปีงบประมาณ 2564 และให้คงไว้ตามร่างเดิม

ประธาน - ขอมติที่ประชุม เห็นด้วยให้คงไว้ซึ่งร่างข้อบัญญัติงบประมาณรายจ่าย ประจำปี พ.ศ.2564 เดิมที่ผู้บริหารเสนอมา ตามความเห็นของคณะกรรมการแปรญัตติหรือไม่ ถ้าเห็นด้วยให้ยกขึ้นเหนือศรีษะ

มติที่ประชุม - มีมติเห็นชอบให้คงไว้ซึ่งร่างข้อบัญญัติงบประมาณรายจ่ายประจำปีงบประมาณ พ.ศ.2564

เห็นชอบ 24 เสียง

ไม่เห็นชอบ – เสียง

งดออกเสียง 2 เสียง (ประธานสภา,รองประธานสภา)

ระเบียบวาระที่ 4 เรื่องอื่นๆ

นายสุพัฒน์ ทองอันชา

- สอบถามการคัดเลือกให้ศูนย์พัฒนาเด็กเล็กวัดเทพบุตรบรรพต เป็นศูนย์ฯ ตัวอย่างด้านการพัฒนาและบริหารจัดการ แต่ไม่มีการตั้งงบประมาณ เพื่อสนับสนุนและพัฒนาศูนย์ฯ รวมทั้งครูผู้ดูแลเด็กที่คณะกรรมการสถานศึกษาได้เสนอขอไปแล้วนั้น ขอให้คณะผู้บริหารได้พิจารณาด้วย

รองนายก - ชี้แจงการพัฒนาศูนย์พัฒนาเด็กเล็กวัดเทพบุตรบรรพต อบต.โป่งนก ได้ตั้งงบไว้หมวดค่าวัสดุก่อสร้างและวัสดุสื่อการสอนต่างๆ ส่วนการจัดหาครูผู้ดูแลเด็กที่คณะกรรมการสถานศึกษา เสนอขอเพิ่มนั้น คณะผู้บริหารได้พิจารณาให้เหมาะสมกับจำนวนนักเรียนที่มีอยู่ในปัจจุบันครับ

ประธาน - สอบถามท่านใดมีข้อสงสัย หรือจะสอบถามหรือไม่

-ที่ประชุมไม่มีผู้ใดสอบถาม

-ประธานนัดประชุมต่อในวันพรุ่งนี้ เวลา 10.00 น.วาระที่ 3 เพื่อพิจารณาร่างข้อบัญญัติงบประมาณรายจ่ายประจำปี พ.ศ.2564

- เลิกประชุม เวลา 13.47 น.

ว่าที่ร้อยตรี โฆสิต ตั้งตรงไพโรจน์ ผู้บันทึกรายงานการประชุม

(โฆสิต ตั้งตรงไพโรจน์ )

เลขานุการสภาองค์การบริหารส่วนตำบลโป่งนก

ลงชื่อ) สมสำลี เศรษฐาวงศ์ กรรมการตรวจรายงานการประชุม

( นายสมสำลี เศรษฐาวงศ์)

สมาชิก อบต. หมู่ที่ 1

(ลงชื่อ) สมเกียรติ อาสาสู้ กรรมการตรวจรายงานการประชุม

( นายสมเกียรติ อาสาสู้ )

สมาชิก อบต. หมู่ที่ 4

(ลงชื่อ) ประยุทธ์ อุชี กรรมการตรวจรายงานการประชุม

( นายประยุทธ์ อุชี )

สมาชิก อบต. หมู่ที่ 6

(ลงชื่อ) ทองหล่อ อุทธิสินธิ์ กรรมการตรวจรายงานการประชุม

( นายทองหล่อ อุทธิสินธิ์ )

สมาชิก อบต. หมู่ที่ 8

(ลงชื่อ) สวี สูงขุนทด กรรมการตรวจรายงานการประชุม

( นายสวี สูงขุนทด )

สมาชิก อบต. หมู่ที่ 9

ตรวจสอบเนื้อหาบันทึกรายงานการประชุมสภาองค์การบริหารส่วนตำบลโป่งนก

สมัยสามัญ ที่ 3 ครั้งที่ 2 ประจำปี 2563 มีเนื้อหาครบถ้วน ถูกต้องทุกประการ

(ลงชื่อ) อภิชัย คะเซ็นแก้ว ผู้รับรองรายงานการประชุม

( นายอภิชัย คะเซ็นแก้ว )

ประธานสภาองค์การบริหารส่วนตำบลโป่งนก

บันทึกรายงานการประชุมสภาองค์การบริหารส่วนตำบลโป่งนก

สมัยสามัญ ที่ 3 ครั้งที่ 3 ประจำปี 2563

วันที่ 26 สิงหาคม 2563

ณ ห้องประชุมสภาองค์การบริหารส่วนตำบลโป่งนก

เริ่มประชุม เวลา 10.00 น.

เมื่อถึงเวลานัดประชุมเลขานุการสภา เชิญสมาชิกสภาฯ เข้าห้องประชุมเพื่อตรวจนับจำนวนผู้ประชุม ผู้มาประชุม ทั้งหมด 26 คน ลา 1 คน มีผู้ร่วมประชุมจำนวน 2 คน และได้เชิญประธานสภา ดำเนินการประชุมตามระเบียบวาระดังนี้

ระเบียบวาระที่ 1 เรื่องแจ้งเพื่อทราบ

-ไม่มี

ระเบียบวาระที่ 2 เรื่องรับรองรายงานการประชุมครั้งที่ผ่านมา

2.1 การประชุมสภาสมัยสามัญ ที่ 3 ครั้งที่ 2 ประจำปี 2563

เมื่อวันที่ 25 สิงหาคม 2563

ประธาน - แจ้งให้สมาชิกสภาตรวจรายงานการประชุมสภาสมัยสามัญ ที่ 3 ครั้งที่ 2

ประจำปี 2563 เมื่อวันที่ 25 สิงหาคม 2563 ที่ได้ส่งไปพร้อมหนังสือนัดประชุมแล้วนั้น หากเห็นว่าข้อความใดไม่ถูกต้อง ต้องการที่จะให้เปลี่ยนข้อความใดให้เสนอต่อที่ประชุม

- ที่ประชุมไม่มีผู้ใดเสนอแก้ไขข้อความใดๆ

ประธาน - ขอมติที่ประชุมเพื่อรับรองรายงานการประชุมสภาสมัยสามัญ ที่ 3 ครั้งที่ 2

ประจำปี 2563 ด้วยการยกมือเหนือศรีษะ

มติที่ประชุม - มีมติรับรองรายงานการประชุมสภาสมัยสามัญ ที่ 3 ครั้งที่ 2

ประจำปี 2563

รับรอง 24 เสียง

ไม่รับรอง – เสียง

งดออกเสียง 2 เสียง(ประธานสภา,รองประธานสภา)

ระเบียบวาระที่ 3 เรื่องเพื่อพิจารณา

3.1 เรื่องพิจารณาเห็นชอบร่างข้อบัญญัติงบประมาณรายจ่ายประจำปี พ.ศ.2564 วาระที่ 3

ประธาน - เชิญเลขานุการสภา ชี้แจงเกี่ยวกับกฎหมายที่เกี่ยวข้อง

เลขานุการสภา/ปลัด

- ชี้แจงกฎหมายข้อบังคับกระทรวงมหาดไทยว่าด้วยข้อบังคับการประชุมสภาท้องถิ่น

พ.ศ.2547 แก้ไขเพิ่มเติม(ฉบับที่ 2 ) พ.ศ.2554 ข้อ 52 การพิจารณาร่างข้อบัญญัติ งบประมาณรายจ่ายวาระที่ 3 ไม่มีการอภิปราย เว้นแต่มีเหตุผลอันสมควร ที่ประชุมจะมีมติ เป็นอย่างอื่น การพิจารณาวาระนี้ให้ที่ประชุมลงมติว่าจะให้ตราเป็นข้อบัญญัติหรือไม่

- ที่ประชุม ไม่มีความเห็นเป็นอย่างอื่น

ประธาน - ขอมติว่า จะให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.2564 หรือไม่ ถ้าเห็นชอบให้ตราเป็นข้อบัญญัติฯ ให้ยกมือขึ้นเหนือศรีษะ

มติที่ประชุม - เห็นชอบให้ตราเป็นข้อบัญญัติงบประมาณรายจ่ายประจำปี พ.ศ.2564

เห็นชอบ 24 เสียง

ไม่เห็นชอบ - เสียง

งดออกเสียง 2 เสียง (ประธานสภา,รองประธานสภา)

3.2 ขอขยายเวลาเวลาเบิกจ่ายเงินนสะสมประจำปี 2562

ประธาน - ขอเชิญท่านปลัดชี้แจงรายระเอียดการขอขยายเวลาเบิกจ่ายเงินสะสมประจำปี 2562

เลขานุการสภา/ปลัด

- ตามที่สภา อบต.โป่งนก ได้อนุมัติจ่ายขาดเงินสะสมประจำปีงบประมาณ 2562

เมื่อวันที่ 8 กรกฎาคม 2562 ยังมีโครงการที่ยังไม่ดำเนินการเบิกจ่าย 1 โครงการ คือ โครงการขยายเขตไฟฟ้าเพื่อการประปาหมู่บ้าน หมู่ที่ 6 งบประมาณทั้งสิ้น จำนวน 947,478.77 บาท องค์การบริหารส่วนตำบลโป่งนกได้ลงนามในสัญญาจ้างก่อสร้าง กับ ห้างหุ้นส่วนจำกัด เครือคุณเพาเวอร์ เอ็นจิเนียริ่ง สัญญาลงนามวันที่ 22 พฤษภาคม 2562 และได้สิ้นสุดสัญญาลงวันที่ 28 สิงหาคม 2562 และได้แจ้งบอกเลิกสัญญาวันที่ 4 สิงหาคม 2563 เพื่อให้การดำเนินงานเป็นไปตามระเบียบการเบิกจ่าย อบต.โป่งนก จึงได้ นำเรื่องการขอขยายเวลาเบิกจ่ายเงินสะสมประจำปี 2562 เสนอต่อสภา อบต.โป่งนก เพื่อ พิจารณาอนุมัติให้ความเห็นชอบต่อไป

มติที่ประชุม - เห็นชอบให้ขยายเวลาเบิกจ่ายเงินสะสมประจำปี 2562 โครงการขยายเขตไฟฟ้าเพื่อการ ประปาหมู่บ้าน หมู่ที่ 6

เห็นชอบ 24 เสียง

ไม่เห็นชอบ - เสียง

งดออกเสียง 2 เสียง (ประธานสภา,รองประธานสภา)

ระเบียบวาระที่ 4 เรื่องอื่นๆ

ประธาน - มีสมาชิกสภาท่านใด จะสอบถามหรือชี้แจงเรื่องอื่นๆหรือไม่

รองนายก - แจ้งการออกซ่อมแซมไฟฟ้าสาธารณะ เมื่อวันที่ 25 สิงหาคม 2563 ช่างไฟฟ้า กองงาน โยธา ลงพื้นที่ซ่อมแซมไฟฟ้าสาธารณะบ้านซับมงคล

นายอ๋อย พบโชค

- แจ้ง ชมรมกีฬาตำบลโป่งนก กำหนดการแข่งขันกีฬาฟุตบอล 7 คน พิราบขาวคัพ ครั้งที่ 6 ณ สนามกีฬาโรงเรียนบ้านสะพานหิน ตำบลโป่งนก อำเภอเทพสถิต จังหวัดชัยภูมิ ระหว่าง วันที่ 2 – 4 ตุลาคม 2563

นายสุพัฒน์ ทองอันชา

- แจ้ง กำหนดการจัดงานบุญกฐิน พระราชทานในองค์สมเด็จพระกนิษฐาธิราชเจ้า กรม สมเด็จพระเทพรัตนราชสุดาฯ สยามบรมราชกุมารี วันที่ 25 พฤศจิกายน 2563

ณ วัดเทพบุตรบรรพต

- แจ้ง กำหนดการจัดงานลอยกระทง ประจำปี 2563 วันที่ 31 พฤศจิกายน 2563

ณ วัดเทพบุตรบรรพต

- สอบถาม การตั้งงบประมาณเพื่อพัฒนาและปรับปรุงศูนย์พัฒนาเด็กเล็กวัดเทพบุตร บรรพต เนื่องจากได้รับคัดเลือกให้เป็นศูนย์พัฒนาเด็กเล็กตัวอย่างระดับตำบล พร้อมทั้งที่ เคยเสนอขอครูผู้ดูแลเด็กเพิ่มจำนวนหนึ่งอัตรา

เลขานุการสภา/ปลัด

- ชี้แจง การตั้งงบประมาณเพื่อพัฒนาศูนย์เด็กเล็ก งานด้านการศึกษาได้ตั้งงบประมาณไว้ เพื่อพัฒนาและปรับปรุงศูนย์พัฒนาเด็กเล็กไว้แล้ว ส่วนการขอเพิ่มจำนวนครูผู้ดูแลเด็กศูนย์ พัฒนาเด็กเล็กวัดเทพบุตรบรรพต ผู้บริหารได้พิจารณาตามความเหมาะแล้ว

ประธาน - สอบถามท่านใดมีข้อสงสัย หรือจะสอบถามหรือไม่

-ที่ประชุมไม่มีผู้ใดสอบถาม

-ประธานกล่าวขอบคุณและปิดประชุม

ปิดประชุม เวลา 13.37 น.

ว่าที่ร้อยตรี โฆสิต ตั้งตรงไพโรจน์ ผู้บันทึกรายงานการประชุม

(โฆสิต ตั้งตรงไพโรจน์ )

เลขานุการสภาองค์การบริหารส่วนตำบลโป่งนก

ลงชื่อ) สมสำลี เศรษฐาวงศ์ กรรมการตรวจรายงานการประชุม

( นายสมสำลี เศรษฐาวงศ์)

สมาชิก อบต. หมู่ที่ 1

(ลงชื่อ) สมเกียรติ อาสาสู้ กรรมการตรวจรายงานการประชุม

( นายสมเกียรติ อาสาสู้ )

สมาชิก อบต. หมู่ที่ 4

(ลงชื่อ) ประยุทธ์ อุชี กรรมการตรวจรายงานการประชุม

( นายประยุทธ์ อุชี )

สมาชิก อบต. หมู่ที่ 6

(ลงชื่อ) ทองหล่อ อุทธิสินธิ์ กรรมการตรวจรายงานการประชุม

( นายทองหล่อ อุทธิสินธิ์ )

สมาชิก อบต. หมู่ที่ 8

(ลงชื่อ) สวี สูงขุนทด กรรมการตรวจรายงานการประชุม

( นายสวี สูงขุนทด )

สมาชิก อบต. หมู่ที่ 9

ตรวจสอบเนื้อหาบันทึกรายงานการประชุมสภาองค์การบริหารส่วนตำบลโป่งนก

สมัยสามัญ ที่ 3 ครั้งที่ 3 ประจำปี 2563 มีเนื้อหาครบถ้วน ถูกต้องทุกประการ

(ลงชื่อ) อภิชัย คะเซ็นแก้ว ผู้รับรองรายงานการประชุม

( นายอภิชัย คะเซ็นแก้ว )

ประธานสภาองค์การบริหารส่วนตำบลโป่งนก